
Nr. 47


 A V I Z 

asupra   propunerii legislative pentru purtarea titlului, 

exercitarea profesiunii şi obţinerea gradelor de calificare

 ale inginerilor, înfiinţarea şi organizarea Camerei inginerilor
                        În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru purtarea titlului, exercitarea profesiunii şi obţinerea gradelor de calificare ale inginerilor, înfiinţarea şi organizarea Camerei inginerilor,  trimisă cu adresa nr.47 din 17 aprilie 2000, înregistrată sub nr.415/XVIII/11 din 17 aprilie 2000.   



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă   menţionată mai sus, în şedinţa din 21 iunie 2000. 



În urma examinării,  membrii comisiei au hotărât,  cu majoritate de voturi,  să o  avizeze  favorabil, cu recomandarea ca la dezbaterea în fond, Comisia pentru industrii şi servicii să ţină seama de observaţiile şi propunerile Consiliului Legislativ menţionate în avizul favorabil nr.405/13.04.2000, precum şi de punctul de vedere al Guvernului trimis cu  adresa nr.1841/08.06.2000.
În raport de obiectul şi conţinutul său, propunerea legislativă face parte din categoria legilor organice. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red. Georgeta Panoviciu

      consilier

